2. ลักษณะการประกอบธุรกิจ

1.  ความเป็นมา

บริษัท สวนอุตสาหกรรมโรจนะ จำกัด (มหาชน) จดทะเบียนจัดตั้งขึ้นเมื่อวันที่ 18 พฤษภาคม 2531
โดยผู้ถือหุ้นไทยคือ ครอบครัววินิชบุตร
เพื่อประกอบธุรกิจด้านการพัฒนาอสังหาริมทรัพย์ประเภทโครงการเขต/สวนอุตสาหกรรม
มีทุนจดทะเบียนเริ่มแรกจำนวน 10 ล้านบาท

การเปลี่ยนแปลงและพัฒนาที่สำคัญในส่วนที่เกี่ยวกับการประกอบธุรกิจและการบริหารงานของบริษัท
มีดังต่อไปนี้

การเปลี่ยนแปลงและพัฒนาที่สำคัญในระหว่างปี 2531 – 2540

นับตั้งแต่ก่อตั้งบริษัท บริษัทได้ดำเนินการพัฒนาเขต/สวนอุตสาหกรรมโรจนะอย่างต่อเนื่อง
ควบคู่ไปกับการลงทุนในกิจการที่จะช่วยสนับสนุนธุรกิจของบริษัท ซึ่งสามารถสรุปได้ดังนี้

-   ในเดือนกันยายน 2531 บริษัทเพิ่มทุนจดทะเบียนเป็น 70 ล้านบาท
    โดยได้มีนักลงทุนจากประเทศญี่ปุ่น คือ บริษัทอิโตมาน เรียล เอสเตทเซลล์ จำกัด
    เข้ามาร่วมลงทุนในสัดส่วนร้อยละ 39 ของทุนจดทะเบียน (บริษัท อิโตมาน เรียล
    เอสเตทเซลล์ จำกัด ถูกครอบงำกิจการโดย Sumikin Bussan Kaisha Co.,Ltd.
    ซึ่งต่อมาได้เปลี่ยนชื่อเป็น บริษัท สึมิกิน บูสซัน คอร์ปอเรชั่น จำกัด)

-   การพัฒนาเขต/สวนอุตสาหกรรมโรจนะ จังหวัดพระนครศรีอยุธยา แบ่งการพัฒนาเป็น 6 ระยะ
    โดยเริ่มพัฒนาโครงการระยะที่ 1, 2, 3, 4, 5 และ 6 มาตั้งแต่ปี 2532, 2534, 2536,
    2538, 2540, 2545 และ 2546 ตามลำดับ ปัจจุบัน เขต/สวนอุตสาหกรรมโรจนะ
    จังหวัดพระนครศรีอยุธยา มีพื้นที่รวมทั้งสิ้น 3,625.76 ไร่ โดยโครงการระยะที่ 6
    อยู่ระหว่างดำเนินการรวบรวมจัดซื้อที่ดินตามพื้นที่ที่ได้รับการส่งเสริมการลงทุน

-   การพัฒนาเขต/สวนอุตสาหกรรมโรจนะ จังหวัดระยอง แบ่งการพัฒนาเป็น 2 ระยะ
    โดยเริ่มพัฒนาโครงการระยะที่ 1 และ 2 ใน ปี 2538 ปัจจุบันเขต/สวนอุตสาหกรรมโรจนะ
    จังหวัดระยอง มีพื้นที่โครงการรวมทั้งสิ้น 2,132.17 ไร่

-   การลงทุนในกิจการที่จะช่วยสนับสนุนธุรกิจของบริษัท

1.  จัดตั้งบริษัท โรจนะเพาเวอร์ จำกัด ในปี 2539
    เพื่อดำเนินธุรกิจผลิตและจำหน่ายกระแสไฟฟ้า โดยรวมทุนกับ Zum Industries Asia
    Limited และ บริษัท สึมิกิน บูสซัน คอร์ปอเรชั่น จำกัด ในสัดส่วนการถือหุ้นร้อยละ 65,
    25, และ 10 เพื่อตั้งโรงงานผลิตไฟฟ้าในเขต/สวนอุตสาหกรรมโรจนะ
    จังหวัดพระนครศรีอยุธยา
    ตามโครงการผู้ผลิตไฟฟ้ารายเล็กของการไฟฟ้าฝ่ายผลิตแห่งประเทศไทย โรงไฟฟ้า
    ของโรจนะเพาเวอร์ มีขนาดกำลังการผลิต 122 เมกกะวัตต์ พร้อมทั้งไอน้ำกำลังการผลิต 43
    ตันต่อชั่วโมง

2.  จัดตั้ง บริษัท โรจนะ อินดัสเตรียล แมเนจเม้นท์ จำกัด (“โรจนะ อินดัสเตรียล
    แมเนจเม้นท์”) ในปี 2540 เพื่อให้บริการด้านสาธารณูปโภคแก่ลูกค้าในเขต/สวนอุตสาหกรรม

การเปลี่ยนแปลงและพัฒนาที่สำคัญในระหว่างปี 2540 – ปัจจุบัน

ปี 2541 - บริษัทได้มีมติเพิ่มทุนจดทะเบียนจำนวน 500 ล้านบาท ทำให้ทุนจดทะเบียนเพิ่มขึ้นจาก
100 ล้านบาท เป็น

600 ล้านบาท

  - จำหน่ายเงินลงทุนในโรจนะเพาเวอร์ จำนวนร้อยละ 39 ให้กับผู้ร่วมทุนชาวเยอรมัน ได้แก่
  บริษัท เอ็นเนอร์กี

  บาเดน-เวอร์เท็มแบค อาเกียง เกเซล ชาร์ป จำกัด ซึ่งภายหลังผู้ร่วมทุนเยอรมันรายดังกล่าว
  ได้จำหน่าย

  เงินลงทุนในโรจนะเพาเวอร์ร้อยละ 39 ให้กับ บริษัท คันไซ เพาเวอร์ อินเตอร์ เนชั่นแนล
  คอร์ปอเรชั่น จำกัด

ปี 2542 - การก่อสร้างโรงไฟฟ้าของ โรจนะเพาเวอร์ เสร็จสมบูรณ์
และเริ่มดำเนินการผลิตกระแสไฟฟ้า เพื่อจำหน่าย

ให้ กฟผ. จำนวน 90 เมกกะวัตต์ และจำหน่ายไฟฟ้าส่วนที่เหลือประมาณ 30 เมกกะวัตต์
พร้อมทั้งไอน้ำ

กำลังการผลิตจำนวน 43 ตันต่อชั่วโมงให้กับโรงงานหลายแห่งในสวนอุตสาหกรรมโรจนะ จังหวัด

พระนครศรีอยุธยา

ปี 2544 - โรจนะเพาเวอร์ได้เพิ่มทุนจดทะเบียนอีก 404 ล้านบาท
เพื่อนำไปใช้ในการขยายกำลังการผลิตไฟฟ้าอีก 44

เมกกะวัตต์ มีงบประมาณการลงทุนทั้งโครงการประมาณ 1,600 ล้านบาท

ปี 2545 -
บริษัทได้รับการส่งเสริมการลงทุนในกิจการเขตอุตสาหกรรมของโครงการสวนอุตสาหกรรมระยะที่ 6
จังหวัด

พระนครศรีอยุธยา พื้นที่ 700 ไร่

  - บริษัทได้เพิ่มสัดส่วนการลงทุนในบริษัท โรจนะเพาเวอร์ จำกัด จากเดิมร้อยละ 26
  เป็นร้อยละ 41 โดยซื้อหุ้น

  สามัญจาก บริษัท โคแวนต้า เอ็นเนอร์ยี่ (ประเทศไทย) จำกัด
  ทำให้โรจนะเพาเวอร์ได้เปลี่ยนสถานะบริษัท

  ร่วมมาเป็นบริษัทย่อย

  - บริษัทได้ลงทุนใน OEG ซึ่งดำเนินธุรกิจเกี่ยวกับการบำรุงรักษาโรงไฟฟ้า จำนวนร้อยละ 25
  ของหุ้นทั้งหมด

  - โรจนะ อินดัสเตรียล แมเนจเม้นท์ ได้เพิ่มทุนจดทะเบียนอีก 100 ล้านบาท
  เพื่อใช้ลงทุนในโครงการโรงงาน

  ผลิตและจำหน่ายน้ำใฃ้อุตสาหกรรมที่ได้รับส่งเสริมการลงทุนที่จังหวัดพระนครศรีอยุธยา
  และระยอง ปีละ

  16.122ล้านลูกบาศก์เมตรและ 7.300ล้านลูกบาศก์เมตรตามลำดับ
  และบริการบำบัดน้ำเสียจากอุตสาหกรรม

  ที่จังหวัดระยอง ปีละ 5.475 ล้านลูกบาศก์เมตร

ปี 2546 - บริษัทได้ลงทุนในบริษัท ไทคอน อินดัสเทรียล คอนเน็คชั่น จำกัด (มหาชน)
(“ไทคอน”) เป็นเงิน 399 ล้านบาท

แบ่งเป็น หุ้นสามัญ 16.8 ล้านหุ้น หุ้นละ 20 บาท และใบสำคัญแสดงสิทธิที่จะซื้อหุ้นสามัญ 4.2
ล้านหน่วย

ราคาหน่วยละ 15 บาท โดยซื้อหุ้นจากบริษัทหลักทรัพย์ ดีบีเอส วิคเกอร์ (สิงคโปร์) และ
ห้างหุ้นส่วนจำกัด

เอเชีย แปซิฟิค โกรท ฟันด์ 2 ทำให้บริษัทมีสัดส่วนการถือหุ้นในไทคอน ร้อยละ 22.07
ของจำนวนหุ้นที่ชำระ

แล้วทั้งหมด ณ 3 มิถุนายน 2546 (ณ 31 ธันวาคม 2546 สัดส่วนการถือหุ้นเท่ากับ ร้อยละ
19.45)

  - บริษัทมีการขยายฐานการลงทุนไปที่นิคมอุตสาหกรรมโรจนะ ฉางโจว ณ มณฑลเจียงซู
  ประเทศสาธารณรัฐ

  ประชาชนจีน ซึ่งได้รับอนุมัติเป็นเขตพัฒนานิคมอุตสาหกรรม บนพื้นที่ 5,500 ไร่
  เงินลงทุนสำหรับโครงการดัง

  กล่าวทั้งโครงการเป็นเงินประมาณ 5,000 ล้านบาท
  บริษัทนับเป็นบริษัทเอกชนรายแรกที่ได้รับสิทธิในการ

  ดำเนินโครงการประเภทพัฒนานิคมอุตสาหกรรมดังกล่าว

  - บริษัทได้จัดตั้งบริษัทย่อยขึ้นมาใหม่หนึ่งแห่งได้แก่ บริษัท โรจนะ พร็อพเพอร์ตี้ จำกัด (“โรจนะ
  พร็อพเพอร์ตี้”)

  ตามมติที่ประชุมคณะกรรมการของบริษัท เมื่อวันที่ 6 พฤศจิกายน 2546 โดยบริษัท โรจนะ
  พร็อพเพอร์ตี้ จัด

  ตั้งขึ้นมาเพื่อประกอบธุรกิจพัฒนาอสังหาริมทรัพย์ประเภทการก่อสร้างอาคารชุดเพื่อเช่าและขาย
  การลงทุน

  ดังกล่าวมีวัตถุประสงค์เพื่อ
  เป็นการขยายการลงทุนในธุรกิจอสังหาริมทรัพย์ของบริษัทและเพื่อให้บริษัทได้รับ

  ผลตอบแทนจากการลงทุน

2.  ภาพรวมการประกอบธุรกิจของบริษัท บริษัทย่อย และบริษัทร่วม

บริษัทมีบริษัทในกลุ่มทั้งสิ้น 6 บริษัท โดยมีบริษัทเป็นบริษัทใหญ่ ประกอบด้วยบริษัทย่อย 3 บริษัท
และบริษัทร่วม 2 บริษัท ซึ่งมีลักษณะการประกอบธุรกิจ ดังนี้

+-------+----------------------------+---------------------------------+
| ป     | ลักษณะการประกอบธุรกิจ         | ชื่อบริษัท                          |
| ระเภท |                            |                                 |
+-------+----------------------------+---------------------------------+
| บร    | พัฒนาอสังหาริมทรัพย์ปร          | บริษัท สวนอุตสาหกรรมโรจนะ จำกัด     |
| ิษัทใหญ่ | ะเภทเขต/สวนอุตสาหกรรมเพื่อขาย | (มหาชน)                         |
|       | พร้อมระบบสาธารณูปโภคต่างๆ     |                                 |
|       | ซึ่งดำเนินการโดยภาคเอกชน      |                                 |
+-------+----------------------------+---------------------------------+
| บร    | ให้บริการจัดเก็บ รวบรวม        | บริษัท โรจนะ อินดัสเตรียล แมเนจเม้นท์  |
| ิษัทย่อย | กำจัดขยะและสิ่งปฏิกูล           | จำกัด¹                           |
|       | ของเสียต่างๆ เตาเผาขยะ       |                                 |
|       | ผลิตและจำหน่ายน้ำใช้อุตสาหกรรม  |                                 |
|       | และบำบัดน้ำเสียจากอุตสาหกรรม   |                                 |
+-------+----------------------------+---------------------------------+
| บร    | ผลิตและจำหน่ายไฟฟ้าและไอน้ำ    | บริษัท โรจนะเพาเวอร์ จำกัด          |
| ิษัทย่อย |                            |                                 |
|       |                            | (ได้เปล                          |
|       |                            | ี่ยนแปลงจากบริษัทร่วมมาเป็นบริษัทย่อยเมื่อ |
|       |                            | 28 มี.ค. 45)                     |
+-------+----------------------------+---------------------------------+
| บร    | พัฒนาอสังหาริมทรัพย์ประเภทกา    | บริษัท โรจนะ พร็อพเพอร์ตี้ จำกัด²      |
| ิษัทย่อย | รก่อสร้างอาคารชุดเพื่อเช่าและขาย |                                 |
+-------+----------------------------+---------------------------------+
| บร    | ให้บริการบำรุงรักษา            | บริษัท ออปอเรชั่นแนล เอ็นเนอร์ยี่ กรุ๊ป   |
| ิษัทร่วม | และการบ                    | จำกัด                            |
|       | ริการเกี่ยวกับการผลิตของโรงไฟฟ้า |                                 |
+-------+----------------------------+---------------------------------+
| บร    | จัดสร้างโรงง                 | บริษัท ไทคอน อินดัสเทรียล คอนเน็คชั่น   |
| ิษัทร่วม | านมาตรฐานในเขตนิคมอุตสาหกรรม | จำกัด (มหาชน)                    |
|       | แ                          |                                 |
|       | ละเขต/สวนอุตสาหกรรมเพื่อให้เช่า |                                 |
|       | และ/หรือ เพื่อขาย             |                                 |
+-------+----------------------------+---------------------------------+

หมายเหตุ : ¹ ปัจจุบัน โรจนะ อินดัสเตรียล แมเนจเม้นท์ ยังไม่ได้เปิดดำเนินการ
ขณะนี้ยังอยู่ในระหว่างการดำเนินการเพื่อพัฒนาโครงการ
ซึ่งคาดว่าจะแล้วเสร็จประมาณไตรมาสแรกของปี 2547

  ² โรจนะ พร็อพเพอร์ตี้ ยังไม่ได้เปิดดำเนินการ ขณะนี้อยู่ในระหว่างดำเนินการ
  ซึ่งคาดว่าจะรับรู้รายได้ในไตรมาสที่ 4 ของปี 2547

โครงสร้างการถือหุ้นแยกตามกลุ่มธุรกิจของบริษัทในกลุ่ม ณ 31 ธันวาคม 2546
สามารถสรุปได้ดังแผนภาพ ต่อไปนี้

[]

รายละเอียดการถือหุ้นในบริษัทย่อยและบริษัทร่วมสรุปได้ดังนี้

1. โรจนะ อินดัสเตรียล แมเนจเม้นท์ เป็นบริษัทย่อยของบริษัท และถือหุ้นร้อยละ 100 โดยบริษัท

2. โรจนะเพาเวอร์ เดิมเป็นบริษัทร่วมของบริษัท เนื่องจากก่อนวันที่ 28 มีนาคม 2545
บริษัทถือหุ้นของ โรจนะเพาเวอร์ อยู่เพียงร้อยละ 26 ต่อมาในวันที่ 28 มีนาคม 2545
บริษัทได้ถือหุ้นของโรจนะเพาเวอร์เพิ่มขึ้นเป็นร้อยละ 41 ทำให้โรจนะเพาเวอร์
ได้เปลี่ยนสถานะมาเป็นบริษัทย่อยของบริษัท
เนื่องจากสัดส่วนการถือหุ้นดังกล่าวเพียงพอที่จะทำให้บริษัทมีอำนาจควบคุมใน
โรจนะเพาเวอร์ สำหรับผู้ถือหุ้นรายอื่น ณ ปัจจุบัน ได้แก่ บริษัท คันไซ เพาเวอร์
อินเตอร์เนชั่นแนล คอร์ปอเรชั่น จำกัด ถือหุ้นร้อยละ 39
(เป็นบริษัทที่ทำธุรกิจโรงไฟฟ้าในประเทศญี่ปุ่น ซื้อหุ้นมาจาก เอ็นเนอร์กี บาเดน-เวอร์เท็มแบค
อาเกียง เกเซล ชาร์ป จำกัด) และบริษัท สึมิกิน บูสซัน คอร์ปอเรชั่น ถือหุ้นร้อยละ 20

3. โรจนะ พร็อพเพอร์ตี้ เป็นบริษัทย่อยของบริษัท โดยบริษัทถือหุ้นอยู่ร้อยละ 100 โรจนะ
พร็อพเพอร์ตี้ จัดตั้งขึ้นตามมติที่ประชุมคณะกรรมการของบริษัท ครั้งที่ 27/2546 เมื่อวันที่ 6
พฤศจิกายน 2546
เพื่อประกอบธุรกิจพัฒนาอสังหาริมทรัพย์ประเภทการก่อสร้างอาคารชุดเพื่อเช่าและขาย
และจดทะเบียนจัดตั้งบริษัทต่อกระทรวงพาณิชย์ เมื่อวันที่ 10 พฤศจิกายน 2546 มีทุนจดทะเบียน
400,000,000 บาท แบ่งออกเป็น 4,000,000 หุ้น มูลค่าที่ตราไว้หุ้นละ 100 บาท

4. OEG เป็นบริษัทร่วมของบริษัท โดยบริษัทถือหุ้นอยู่ร้อยละ 25 ส่วนผู้ถือหุ้นรายอื่น ได้แก่ บริษัท
เอ็นเนอร์ยี่
เทคนิคอล เซอร์วิสเซล จำกัด ถือหุ้นร้อยละ 39.05 บริษัท เอส แอนด์ เจ อินเตอร์เนชั่นแนล
เอ็นเตอร์ไพรส์ จำกัด (มหาชน) ถือหุ้นร้อยละ 25.95 นายสุรงค์ องค์โฆษิต ถือหุ้นร้อยละ 5
และนายณรงค์ วงศ์ไพบูลย์ ถือหุ้นร้อยละ 5

5. ไทคอน เป็นบริษัทร่วมของบริษัท จากรายการการซื้อหุ้นลงทุนในบริษัทดังกล่าว
ตามมติที่ประชุมคณะกรรมการบริษัทครั้งที่ 13/2546 เมื่อวันที่ 2 มิถุนายน 2546
ซึ่งบริษัทได้ลงทุนในหุ้นสามัญของไทคอนจำนวน 16.80 ล้านหุ้น และ
ใบสำคัญแสดงสิทธิที่จะซื้อหุ้นสามัญ 4,200,000 หน่วย สัดส่วนการถือหุ้นของบริษัทในไทคอน ณ 31
ธันวาคม 2546 คิดเป็นร้อยละ 19.45 ของจำนวนหุ้นที่ชำระแล้วทั้งหมด
ส่วนผู้ถือหุ้นรายอื่นที่มีสัดส่วนการถือหุ้นในไทคอนมากกว่าร้อยละ 5.00
ของจำนวนหุ้นที่ชำระแล้วทั้งหมด ได้แก่ HSBC (Singapore) Nominee Pte. นายไว เชง ควน
บริษัท ซิตี้ วิลล่า จำกัด และกองทุนรวม สาทรซิตี้ทาวเวอร์ ถือหุ้นร้อยละ 9.27, 9.14, 6.33
และ 3.82 ของจำนวนหุ้นที่ชำระแล้วทั้งหมด ตามลำดับ

2.3 โครงสร้างรายได้ของบริษัท บริษัทย่อย และ บริษัทร่วมตามงบการเงินรวม

  ----------------------- ------------- -------- --------------- -------- --------------- --------
                                                                                          (บาท)

  รายการในงบการเงินรวม     ปี 2544        ร้อยละ    ปี 2545          ร้อยละ    ปี 2546          ร้อยละ

  รายได้จากการขายที่ดิน       452,188,530   64.41    428,617,913     14.98    445,519,299     14.11

  รายได้ค่าบริการ            144,104,635   20.53    165,199,233     5.77     177,831,340     5.63

  รายได้ค่าเช่า              41,161,317    5.86     41,083,167      1.43     43,158,896      1.37

  รายได้จากการขายไฟฟ้า      -             0.00     2,127,577,434   74.36    2,294,521,119   72.69

  ส่วนแบ่งผลกำไรในบริษัทร่วม   62,218,653    8.86     2,742,647       0.10     14,953,708      0.47

  รายได้อื่น                 2,401,388     0.34     96,082,725      3.36     180,873,525     5.73

  รวมรายได้                702,074,523   100.00   2,861,303,119   100.00   3,156,856,887   100.00
  ----------------------- ------------- -------- --------------- -------- --------------- --------

รายละเอียดเกี่ยวกับโครงสร้างรายได้ของบริษัท บริษัทย่อย และ
บริษัทร่วมตามงบการเงินรวมสามารถสรุปได้ดังต่อไปนี้

1. รายได้จากการขายที่ดิน รายได้ค่าบริการ และรายได้ค่าเช่า ที่แสดงตามงบการเงินรวมของปี
2544 - 2546 เป็นรายได้ของบริษัท

2. รายได้จากการขายไฟฟ้า เริ่มปรากฏอยู่ในงบการเงินรวมตั้งแต่ปี 2545
เนื่องจากโรจนะเพาเวอร์ ซึ่งประกอบธุรกิจผลิตและจำหน่ายไฟฟ้าและไอน้ำ
ได้เปลี่ยนสถานะจากบริษัทร่วมเป็นบริษัทย่อยเมื่อวันที่ 28 มีนาคม 2545

  ทั้งนี้ รายได้จากการขายไฟฟ้าที่แสดงในปี 2545 เป็นรายได้ของโรจนะเพาเวอร์ ตลอดทั้งปี
  โดยก่อนปี 2545 รายได้จากการขายไฟฟ้าจะแสดงรวมอยู่ในส่วนแบ่งผลกำไรในบริษัทร่วม

3. บริษัทยังไม่มีรายได้จากดำเนินธุรกิจการให้บริการจัดเก็บ รวบรวม กำจัดขยะและสิ่งปฏิกูล
ของเสียต่างๆ เตาเผาขยะ ผลิตและจำหน่ายน้ำใช้อุตสาหกรรม และบำบัดน้ำเสียจากอุตสาหกรรม
ทั้งนี้ เนื่องจากโรจนะ อินดัสเตรียล แมเนจเม้นท์
ซึ่งเป็นบริษัทย่อยของบริษัทและมีวัตถุประสงค์จะดำเนินธุรกิจดังกล่าว
ยังไม่มีรายได้จากการดำเนินงาน เนื่องจากยังอยู่ในระหว่างพัฒนาโครงการ
ซึ่งคาดว่าจะแล้วเสร็จภายในไตรมาสแรกของปี 2547

  อย่างไรก็ดี งบการเงินของปี 2545 นั้นได้แสดงตัวเลขรายได้จากโรจนะ อินดัสเตรียล
  แมเนจเม้นท์ รวมอยู่ในรายได้อื่นซึ่งรายได้ดังกล่าว ไม่ใช่รายได้จากการดำเนินงาน
  แต่เป็นรายได้ดอกเบี้ยรับ

4.
บริษัทยังไม่มีรายได้จากธุรกิจพัฒนาอสังหาริมทรัพย์ประเภทการก่อสร้างอาคารชุดเพื่อเช่าและขาย
ทั้งนี้เนื่องจาก
โรจนะ พร็อพเพอร์ตี้ ซึ่งเป็นบริษัทย่อยของบริษัทและมีวัตถุประสงค์จะดำเนินธุรกิจดังกล่าว
ยังไม่มีรายได้จากการดำเนินงาน เนื่องจากบริษัทลงทุนจัดตั้งบริษัทดังกล่าวในเดือนพฤศจิกายน
2546 คาดว่าจะรับรู้รายได้ประมาณไตรมาสที่ 4 ของปี 2547

5. ส่วนแบ่งผลกำไรในบริษัทร่วม ที่แสดงตามงบการเงินรวมของปี 2544-2546
เป็นส่วนแบ่งผลกำไรจากโรจนะเพาเวอร์ และ OEG สำหรับในปี 2545
ส่วนแบ่งผลกำไรในบริษัทร่วมจะเป็นส่วนแบ่งผลกำไรจาก OEG เพียงบริษัทเดียว และในปี 2546
นั้น ส่วนแบ่งผลกำไรในบริษัทร่วมจะเป็นส่วนแบ่งผลกำไรจากทั้ง OEG และ ไทคอน
(ไทคอนมีสถานะเป็นบริษัทร่วมของบริษัท เนื่องจากบริษัทลงทุนในบริษัทดังกล่าวในเดือนกรกฎาคม
2546 และเริ่มรับรู้ส่วนแบ่งผลกำไรจากไทคอนเข้ามาในไตรมาสที่ 3 ของปี 2546)

6. รายได้อื่น ในปี 2546 บริษัทมีกำไรจากอัตราแลกเปลี่ยน จำนวน 174.20 ล้านบาท